Հրազդան քաղաքի բազմաբնակարան շենքերի տանիքների, բակերի, վերելակների խնդիրը այդպես էլ լուծում չստացավ: Տարիներ շարունակ բնակիչները բարձրաձայնում են խնդիրը, իսկ քաղաքապետարանում տեղից չեն շարժվում: Անձրեւները պատուհաս են դարձել Հրազդանի Միկրոշրջանի թաղամասի 128, 130 շենքերի բնակիչների համար. «Ամեն տարի դիմում ենք քաղաքապետարան, որ գան տանիքը վերանորոգեն, ասում են այս տարի կանեն, մյուս տարի կանեն, էդպես էլ չեն վերանորոգում: 2 օր առաջ քաղաքապետարան ենք գնացել, ասացին՝ դիմում գրեք: Դիմում գրել ենք, բայց հույս էլ չունենք, որ մի հարցով կօգնեն: Անձրեւոտ օրերին 9-րդ հարկից ջուրը իջնում է մինչեւ 6 հարկ: Տները խոնավ, մինչեւ ամռանը մի փոքր չորանում է, աշունն էլ նույն վիճակն ա: Հարկերը ժամանակին մուծում ենք, ուր են գնում մեր գումարներ»,- բողոքում էին բնակիչները: